paragraph_text: Za ulogu Juana u hvaljenoj drami Moonlight iz 2016. godine Ali je pobrao hvalospjeve filmskih kritičara te osvojio prestižnu nagradu Oscar, nagradu Udruženja glumaca Amerike i nagradu kritičara sve u kategoriji najboljeg sporednog glumca. Za istu je ulogu dobio nominacije za nagrade Zlatni globus i BAFTA (također u kategoriji sporednog glumca). Dobivši Oscara Ali je postao prvi Musliman koji je osvojio tu nagradu u njezinoj povijesti.